În ultimele 48 de ore am avut parte de schimbări termice, dar totul s-a schimbat în cursul acestei zile în anumite zone, iar ANM a emis o avertizare de vreme rea. Citește mai departe și află care sunt zonele în care vântul va face ravagii, și cum vor fi temperaturile în weekend, conform prognozei meteo.
În ultimele 48 de ore, Romnia a avut parte de mai multe avertizări meteo, de la cod galben și până la alertă de praf saharian. Se pare că nici astăzi nu scăpăm de modificări ale vremii.
În cursul dimineții, ANM a emis o avertizare de vreme rea, pentru zona montană, în general, dar și pentru restul teritoriului. Astfel, prima avertizare vorbește de intensificări ale vântului, codul galben fiind valabil până diseară, în jurul orei 21:00:
"În intervalul menționat, temporar vor fi intensificări ale vântului în cea mai mare parte a țării, cu viteze în general de 45…55 km/h, iar la munte rafalele vor depăși 60…70 km/h."
A doua avertizare de vreme rea este pentru estul Moldovei și în partea de est și sud-estul Transilvaniei, unde vremea schimbă foaia, și vor apărea intensificări ale vântului. Codul Galben pentru aceste zone este valabil doar până în jurul orei 18:00:
" Vântul va avea intensificări în Moldova, în estul și sud-estul Transilvaniei cu viteze în general de 55…65 km/h, iar în Carpații Orientali, la altitudini mari rafalele vor depăși 90 km/h.", se arată în avertizarea ANM de astăzi.
Suntem în ultima zi a săptămânii, iar timp de 2 zile vom avea parte de un weekend în care să ne odihnim, sau, de ce nu, să plecăm în drumeție. Dar, înainte de a planifica o plecare este bine să știm cum va fi vremea în aceste zile de weekend.
Astfel că, ANM ne precizează cum vor fi temperaturile în weekend, iar conform meteorologilor, pentru acest weekend vremea continuă să se încălzească în sud, în Muntenia, la fel și la nivelul Capitalei, iar în restul teritoriului, "temperatura maximă va fi de 23-24 de grade", spun meteorologii ANM.
Cu alte cuvinte gradele urcă brusc în termometre, și în afară de aceste avertizări valabile doar pentru ziua de azi, pentru sâmbătă și duminică se anunță vreme frumoasă în aproape toată țara, deși încă există posibilitatea apariției de precipitații, dar și rafale de vânt moderate în anumite zone, dar mai ales în zona montană.